Številka: 1100-40/2024-1630-1

Datum: 29. 8. 2024

Na podlagi prvega odstavka 25. člena Zakona o delovnih razmerjih (Uradni list RS, št. 21/13 – s spremembami in dopolnitvami) in sedmega odstavka 57. člena Zakona o javnih uslužbencih (Uradni list RS, št. 63/07 – UPB3, s spremembami in dopolnitvami) Republika Slovenija, Ministrstvo za kohezijo in regionalni razvoj, Kotnikova 5, 1000 Ljubljana, **objavlja prosto uradniško delovno mesto za določen čas**, do 30. 11. 2027 oziroma za čas trajanja projekta EUSAIR Facility Point 2021-2027, s šest (6) mesečnim poskusnim delom

**SVETOVALEC, šifra DM 5205, v Direktoratu za kohezijo, v Uradu za Interreg in finančne mehanizme, v Sektorju za Interreg**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* zaključeno najmanj visokošolsko strokovno izobraževanje (prejšnje)/visokošolska strokovna izobrazba (prejšnja), visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja), visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* najmanj 7 mesecev delovnih izkušenj,
* znanje uradnega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Prednost pri izbiri bodo imeli kandidati z izkušnjami iz sodelovanja z EU institucijami in poznavanje EU makroregionalnih strategij.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo v primerih določenih v 54. členu Uredbe o notranji organizaciji, sistemizaciji, delovnih mestih in nazivih v organih javne uprave in pravosodnih organih (Uradni list RS, št. 58/03 z nadaljnjimi spremembami in dopolnitvami).

**Naloge delovnega mesta so:**

* vsebinska podpora koordinatorki strateškega projekta z akronimom Facility Point (IPA ADRION Jadransko-jonski Interreg program 2021-2027,
* spremljanje aktivnosti vsaj dveh tematskih usmerjevalnih skupin izmed petih usmerjevalnih skupin (t. j. modra rast, transport in energetika, kvaliteta okolja, trajnostni turizem, socialne vsebine),
* spremljanje in pomoč pri pripravi gradiva za ključne EUSAIR makroregionalne procese kot so horizontalne teme Akcijskega načrta, upravljanje (governance), vključevanje mladih, revizija EUSAIR, podpora odločanju in krepitev zmogljivosti,
* podpora pri koordinaciji delovnih skupin v okviru EUSAIR makroregionalnih procesov,
* podpora pri koordinaciji projektnih partnerjev v okviru vsebinskih področij eksperta,
* podpora pri izvajanju postopkov javnih naročil,
* sodelovanje pri pripravi vsebinskih poročil vodilnega partnerja in na ravni celotnega projekta ,
* opravljanje drugih nalog po navodilu nadrejenega.

**Prijava na prosto delovno mesto mora vsebovati:**

**1.** **obrazec za prijavo**, ki je priloga te javne objave in iz katerega mora biti razvidno:

* izpolnjevanje pogoja glede zahtevane izobrazbe (razvidna mora biti stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena),
* izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, kandidat naj navede datum (dan, mesec, leto) sklenitve in datum (dan, mesec, leto) prekinitve delovnega razmerja pri posameznem delodajalcu, ter kratko opiše delo (z navedbo stopnje zahtevnosti del in nalog, npr. ali gre za V., VI., VII. stopnjo zahtevnosti), ki ga je opravljal pri tem delodajalcu);

**3. pisno** **izjavo** kandidata, da:

* ima znanje uradnega jezika,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

**4. pisno** **izjavo** kandidata, da**:**

* za namen tega izbirnega postopka dovoljuje Ministrstvu za kohezijo in regionalni razvoj pridobitev podatkov iz prejšnjih točk iz uradnih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

**Obrazec za prijavo** je obvezna sestavina prijavne vloge posameznega kandidata. Potrebno je natančno izpolniti vsako rubriko. Oblike obrazca ni dovoljeno spreminjati, lahko pa se po potrebi razširi. Prijavnemu obrazcu je lahko priložen tudi kratek življenjepis, kjer kandidat poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi prijave in priložene dokumentacije, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

V izbirni postopek se bodo v skladu z 12. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 140/10) uvrstile samo popolne in pravočasno prispele prijave in samo kandidati, ki izpolnjujejo natečajne pogoje.

V primeru, da kandidat s pridobitvijo podatkov iz uradnih evidenc ne soglaša, bo moral sam predložiti ustrezna dokazila.

Izbrani kandidat bo delo opravljal na uradniškem delovnem mestu svetovalec, brez imenovanja v naziv, pravice in dolžnosti se bodo določile glede na naziv svetovalec III, v Direktoratu za kohezijo, v Uradu za Interreg in finančne mehanizme, v Sektorju za Interreg. Z izbranim kandidatom bo sklenjeno delovno razmerje za določen čas, s polnim delovnim časom, in šest (6) mesečno poskusno dobo.

Izbrani kandidat bo delo opravljal v na naslovu Kotnikova ulica 5, Ljubljana, izjemoma pa tudi v drugih uradnih prostorih Ministrstva za kohezijo in regionalni razvoj.

Kandidat vloži prijavo v pisni obliki na priloženem obrazcu »Vloga za zaposlitev št. 1100-40/2024-1630«, ki jo pošlje v zaprti ovojnici z označbo: »za javno objavo št. 1100-40/2024-1630 – svetovalec«, na naslov: Ministrstvo za kohezijo in regionalni razvoj, Kotnikova 5, 1000 Ljubljana, in sicer **v roku 5 dni po objavi** na Zavodu RS za zaposlovanje in na enotnem spletnem portalu državne uprave GOV.SI: https://www.gov.si/zbirke/delovna-mesta/. Za pisno obliko prijave se šteje tudi elektronska oblika, poslana na elektronski naslov: gp.mkrr@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v 90 dneh po zaključenem postopku izbire.

Dodatne informacije o delovnem področju daje mag. Marjeta Pečarič, telefon: 01 400 34 17, o izvedbi postopka zaposlitve pa mag. Zora Noč, telefon: 01 400 32 37.

V besedilu objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.

**Maja Čepin**

**generalna sekretarka**

po pooblastilu št. 1001-55/2023-SVRK-38

z dne 22. 12. 2023

Priloga:

* obrazec »Vloga za zaposlitev št. 1100-40/2024-1630«